Caingean arna tabhairt 27 Meán Fómhair 2023 – Nio v EUIPO – Audi (ES8)
(Cás T-593/23)
Teanga inar taisceadh an t-iarratas: an Ghearmáinis
Páirtithe sna himeachtaí
Iarratasóir: Nio Holding Co. Ltd (Hefei, an tSín) (ionadaí: T. Hogh Holub, Dlíodóir)
Cosantóir: Oifig Maoine Intleachtúla an Aontais Eorpaigh (EUIPO)
Páirtí eile sna himeachtaí os comhair an Bhoird Achomharc: Audi AG (Ingolstadt, an Ghearmáin)
Sonraí na n-imeachtaí os comhair EUIPO
Dílseánach an trádmhairc faoi cheist: Iarratasóir
Trádmharc atá faoi cheist: Focalmharc de chuid an Aontais Eorpaigh “ES8” – Focalmharc de chuid an Aontais Eorpaigh Uimh. 16 079 196
Nós imeachta os comhair EUIPO: Imeachtaí cealúcháin
Cinneadh atá faoi chonspóid: Cinneadh ón gCéad Bhord Achomhairc de EUIPO an 12 Iúil 2023 i gCás R 547/2023-1
An t-ordú atá á lorg
Iarrann an t-iarratasóir ar an gCúirt Ghinearálta:
an cinneadh atá faoi chonspóid a neamhniú;
a ordú do EUIPO agus AUDI AG na costais a íoc.
Saincheisteanna dlí
Sárú ar Airteagal 60(1)(a), arna léamh i gcomhar le hAirteagal 8(1)(b) de Rialachán (AE) 2017/1001 ó Pharlaimint na hEorpa agus ón gComhairle;
Sárú ar Airteagal 95(2) de Rialachán (AE) 2017/1001 ó Pharlaimint na hEorpa agus ón gComhairle, arna léamh i gcomhar le hAirteagal 27(4) de Rialachán Tarmligthe (AE) 2018/625 ón gCoimisiún;
Sárú ar Airteagal 64(2), arna léamh i gcomhar le hAirteagal 18(1) de Rialachán (AE) 2017/1001 ó Pharlaimint na hEorpa agus ón gComhairle, arna léamh i gcomhar le hAirteagal 10(3) de Rialachán Tarmligthe (AE) 2018/625 ón gCoimisiún.
____________